Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 232/12/2202	Galanta, 30.1.2014
EEČ : 2-17-33-2014

U Z N E S E N I E

Trestná vec:	obvinená XXXXX  
Prečin:	Útok na verejného činiteľa podľa § 323 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Galanta
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 25.5.2012, spisová značka 1 Pv 232/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 29.03.2012 v čase asi o 10.30 hod. v rodinnom dome vo XXXXX na ulici XXXXX najskôr vulgárne nadávala privolaným príslušníkom polície, následne zobrala drevenú palicu, ktorou sa zahnala smerom na policajta XXXXX, ktorý ju zblokoval ľavou rukou a následne voči obvinenej použil donucovacie prostriedky, voči čomu kládla aktívny odpor, kopaním hryzením a pri nasadzovaní pút na jej ruky stiahla XXXXX na zem, ktorý si pri páde buchol hlavu o podlahu v oblasti spánkovej časti, čím utrpel povrchové poranenie hlavy a povrchové poranenie ľavej ruky s dobou liečenia od 29.03.2012 do 08.04.2012 bez práceneschopnosti.  

Uznesením prokurátora Okresnej prokuratúry Galanta zo dňa 25.5.2012, spisová značka 1 Pv 232/12/2202, bola určená obvinenej skúšobná doba v trvaní 18 mesiacov.
Odôvodnenie:
Uznesením prokurátora Okresnej prokuratúry v Galante sp. zn. 1 Pv 232/12 - 6 zo dňa 25.5.2012 bolo podľa § 216 odsek 1 Trestného poriadku podmienečne zastavené trestné stíhanie obvinenej XXXXX pre prečin útok na verejného činiteľa podľa § 323 ods. 1 písm. a) Trestného zákona. 
   
	Uznesenie nadobudlo právoplatnosť dňom 3.7.2012. Podľa § 216 ods. 2 Tr. por. bola obvinenej v rozhodnutí uložená skúšobná doba na 18 mesiacov.   

	Vzhľadom k tomu, že obvinená na jednej strane nemá v mieste trvalého bydliska dobrú povesť, avšak v skúšobnej dobe súdom a ani iným štátnym orgánom trestaná resp. postihnutá nebola a toho času sa proti nej nevedie trestné stíhanie, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor